
[bookmark: Sujet][bookmark: References]2026 m. kovo 11 d. Europos Parlamento teisėkūros rezoliucija dėl Tarybos sprendimo dėl Europos Tarybos pagrindų konvencijos dėl dirbtinio intelekto ir žmogaus teisių, demokratijos ir teisės viršenybės sudarymo Europos Sąjungos vardu projekto (11361/2025 – C10-0183/2025 – 2025/0136(NLE))
(Pritarimas)
Europos Parlamentas,
–	atsižvelgdamas į Tarybos sprendimo projektą (11361/2025),
–	atsižvelgdamas į Europos Tarybos pagrindų konvenciją dėl dirbtinio intelekto ir žmogaus teisių, demokratijos ir teisės viršenybės (CETS Nr. 225),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 114 straipsnį ir 218 straipsnio 6 dalies antros pastraipos a punkto v papunktį (C10‑0183/2025),
–	atsižvelgdamas į Darbo tvarkos taisyklių 107 straipsnio 1 ir 4 dalis ir į 117 straipsnio 7 dalį,
–	atsižvelgdamas į Kultūros ir švietimo komiteto laišką,
–	atsižvelgdamas į Vidaus rinkos ir vartotojų apsaugos komiteto ir Piliečių laisvių, teisingumo ir vidaus reikalų komiteto rekomendaciją (A10-0007/2026),
1.	pritaria Konvencijos sudarymui;
2.	paveda Pirmininkei perduoti Parlamento poziciją Tarybai, Komisijai, valstybių narių vyriausybėms ir parlamentams ir Europos Tarybos generaliniam sekretoriui.

